TV-gids Woensdag 19 November 2014
JY LEES NOU TV-gids Woensdag 19 November 2014
17:30 DIY met Riaan (kykNET): Riaan wys jou stap vir stap hoe om jou eie TV-kabinet te bou. Hy wys ook 'n maklike manier om die deurmekaar kabels agter die TV-eenheid netjies te laat lyk.
18:30 7de Laan (SABC2): Paula en Altus baklei in die deli. Irma besoek Nadia in die kliniek.
18:30 Villa Rosa (kykNET): Dis die dag van Oom Gerhard se "prosedure" en Fran jaag almal op hol met allerhande ongemaklike vrae. Astrid konkel lustig voort, en Lindie is opgewonde oor haar tweede afspraak met die sogenaamde Arnold Swiegers. Isabel pak die bul by die horings wat Lindie betref en Vicky is allesbehalwe gelukkig. Dan lyk dit of Astrid se maatjie nie meer wil speel nie.
19:30 Binnelanders (kykNET): Die komplot kan dalk net werk – as alle partye suksesvol gemanipuleer kan word – en 'n afspraak raak skielik baie besig. Michelle se gesondheid is 'n kopseer vir Gustav, en Jenny ontmoet Pippa en Daleen. At verbaas Jana.
20:00 Kwêla (kykNET): Die gewilde Laurika Rauch is op die bank om oor haar nuutste album, Wals, Wals Willemien, te praat. Naankuse is 'n rehabilitasiesentrum vir wilde diere in Namibië. Die Kwêla-span kyk na die merkwaardige werk wat Marlice en Rudi van Vuuren daar doen. En kyk dan hulle na nog Kwêla Funnies.
20:30 Meeulanders (SABC3): Ryna van Rensburg vlug na 'n eiland om van haar verlede af weg te kom.
22:00 Hot In Cleveland (SABC3): Drie vroue se lewe word drasties ontwrig toe hul vliegtuig in Cleveland pleks van Parys land.